हास्य कलाकार राजाराम पौडेल अहिले चलचित्रको अभिनयमा व्यस्त छन् । वि.सं. २०३९ सालदेखि कला क्षेत्रको यात्रा सुरु गरेका उनको पहिलो चलचित्र ‘वासुदेव’ हो । त्यसयता सयौं चलचित्र तथा नाटक तथा प्रहशनमा अभिनय गरेका उनी अहिलेका व्यस्त कलाकारमध्येका एक हुन् । छोटो रोलदेखि लिड रोलसम्म उनले अभिनय गरेका छन् । अमेरिकाबाट फर्किएपछि उनी चलचित्रमा आफू झन धेरै व्यस्त भएको बताउँछन् । पौडेलसँग नेपाली चलचित्रसँग सम्बन्धित रहेर बाह्रखरीका नरेश फुयाँलले गरेको कुराकानीः
